JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iraan on peagi tuumariik?
Kas USA toetab Hamasi?
Kahe riigi lahendus liigub vastutuult!
USAs hiljuti avaldatud raportis massihävitusrelvade tõrjumise kohta
tõdetakse, et Iraan võib toota lõhustuvat materjali tuumapommiks
kahe nädalaga.
Sama raport leiab,
et Iraani väidete järgi riik hetkel siiski tuumaprogrammi ei viljele.
Kaitseministeeriumi raportis
tunnistati Iraani Islamivabariik ka jätkuvaks ohuks ja hoiatati,
et see võib kahe nädalaga ka tuumarelva luua.
Lisaks tõdeti raportis, et Iraani kujutatava ohuga tuleb tegeleda.
Milliste vahenditega, ei mainitud.
Samas raportis kritiseerib USA Iraani kohustuste mitte täitmise eest
keemiarelvade keelustamise lepingus ja väljendab muret selle suhtes,
et Iraan taotleb kaheotstarbelisi kesk- närvisüsteemi mõjutavaid kemikaale,
mis on mõeldud ründeotstarbeks.
Ka Iisraeli Aatomienergiaameti juht Moshe Edri
tõdes eelmise nädala avalduses sama, mida Pentagon, lisades,
et Iraan jätkab nii tuumaprogrammi kui pikamaa tuumarakettide testimist
ja investeerimist vastuolus ÜRO Julgeolekunõukoguga.
Iraan on endiselt regionaalse ebastabiilsuse juht
ning ohustab rahu ja julgeolekut kogu maailmas, rääkis Edri
Rahvusvahelise Aatomienergia Agentuuri üldkonverentsil Viinis.
Ta tõdes kõnes sedagi, et Iraani tuumategevuse peatamine
nõuab rahvusvahelise üldsuse täit tähelepanu.
Iisraeli Kaitsejõud (IDF) olevat teinud nädala eest laupäeval rünnaku
Damaskuse lähistel liikunud Iraani relvakonvoi pihta,
mis oli teel Hezbollah'le Liibanonis.
Õhurünnakud tabasid ka teisi Iraani toetatud rühmituste relvaladusid
ja taristut Süüria pealinna Damaskuse lääneservas.
Rünnaku võimalike ohvrite kohta kohe ei raporteeritud
ja kahju ulatus jäi samuti ebaselgeks.
Samal päeval teatas Iisraeli armee,
et tema tank ründas kaht Süüria armee ehitist
Israeli ja Süüria vahelises turvatsoonis Golani kõrgendikel.
Varem septembris sai kaks Süüria sõdurit surma
Iisraeli õhurünnakus Tartusi sadamas, kus asub Venemaa mereväebaas.
Vaid veidi hiljem tegid Iisraeli õhujõud rünnakuid Hamas,
Süürias asuva uurimiskeskuse pihta,
mis osaleb keemiarelvade valmistamises
ja Hezbollah' täppisrakettide tootmises.
Iisraeli Õhujõud olevat rünnanud viimastel aastatel Süürias
mitmeid sadu objekte osana oma pürgimustest
nurjata Iraani sõjaline juurdumine riiki.
Iisraelil pole siiski kombeks neid uudiseid kommenteerida.
Iraan ähvardas hiljuti vastavate rünnakute eest kätte maksta,
nagu ütles Iraani välisminister Hossein Amir-Abdolalhian
Damaskust külastades. Tema sõnul
ei jää sionistliku entiteedi kuritegelik tegevus regioonis kättemaksuta.
Näiliselt heategevus- organisatsioonina tegutsev
Phoenixi Teadus- ja Väliuuringute Keskus
sai USA valitsuselt 60 000 USD
käimasoleva hanke rahastamiseks.
Hanke sihiks on edendada pluralismi, võrdõiguslikkust,
osalust ja saavutatavust
ning parandada palestiinlaste teadmisi ja oskusi avalikus esinemises,
lugude rääkimises ja digitaalses võrgustumises.
Teine abiraha, 30 000 USD, toetab praegust hanget,
mille sihiks on lisada teadlikkust IT-trendide suhtes
ja pakkuda sihtgrupile võrgustumisvõimalusi
IT-ala tööandjatega Euroopas ja Aasias.
Nüüd on siiski selgunud,
et mainitud Phoenix Keskus tegeleb ka teistsuguse võrgustumisega,
sh Hamasi, Palestiina Islamidžihaadi (PIJ) ja PFLPga,
kes on kõik olnud välisministeeriumi välismaiste terrorirühmituste nimistus
juba üle 25 aasta.
Aasta eest keskuse poolt korraldatud üritusel esines PIJ tippliige,
kes nõudis juutide hukkammist, ja keskuse netilehel olevad pildid
kujutavad Palestiina Vabastamise Rahvarinde lippudega ehitud ruumi.
USA Esindajatekoja globaalseid inimõigusi ja rahvusvahelisi ühendusi
käsitlevat allkomisjoni juhtiv rahvaesindaja Chris Smith
rääkis ajalehele Examiner,
et välisministeeriumi rahastus keskusele on sügavalt murettekitav
ja äratab alarmeerivaid küsimusi.
Välisministeerium ei tohi mingil juhul saata USA maksumaksjate dollareid
toetama terroritöökodasid ja konverentse,
mis on ehitud nende ühenduste lippude
ja plakatitega tuntud terroristidest,
kes taotlevad aktiivselt juutide mõrvamist ja Iisraeli hävitamist,
ütles ta mainitud väljaandele.
On rahvusvaheline häbiasi, et Joe Bideni valitsus
rahastab aktiivselt vägivaldseid Iisraeli-vastaseid rühmitusi
Gazas ja Läänekaldal, ütles rahvaesindaja Chris Smith.
Mainitud keskus peaks olema sõltumatu mittetulundusühing
ja see on seotud Gaza Ülikooliga.
Peaminister Benjamin Netanyahu vihjas eelmine nädal,
et Bideni valitsus ei toeta tingimata
neid Saudi-Araabia ja Iisraeli lepingu tingimusi,
kus nõutakse lõplikku staatust puudutavat lepet
Iisraeli ja Palestiina omavalitsuse vahel.
Netanyahu sõnul leppisid ameeriklased kokku,
et mööduvad palestiinlastest
rahulepingus Iisraeli ja Pärsia lahe riikide vahel.
Teisisõnu pole saudide kahe aastakümne eest esitatud nõudmine
kahe riigi lahenduse kohta enam tingimata esmane prioriteet.
Netanyahu saatis koalitsioonipartnereile
sellise varjatud sõnumi ühtsuse kohta
ja palus neil teha koostööd tulevastel läbirääkimistel saudidega.
Israel National News tsiteeris Netanyahu järgmisi sõnu
eelmise nädala Likudi partei fraktsiooniistungilt.
"Seda, mis meil hetkel Saudi-Araabiaga käimas on,
peeti vaid mõne aasta eest fiktsiooniks."
Just sellega seoses käis Iisraeli turismiminister Haim Katz
eelmine nädal Saudi Araabias.
Tema sõnul on lennuühendus Iisraelist üle Saudi-Araabia
töötanud juba mitu aastat.
"Nüüd räägime kahe riigi infrastruktuuri ühendamisest.
See ei juhtunud iseenesest.
See juhtus, kuna võitlesime aastaid võrrandi muutmise nimel.
Pidime saama paljud iisraellased nagu ka oma Ameerika liitlased
jätma tähelepanuta palestiinlaste veto. Rahu araabiamaailmaga on esikohal."
USA endine välisminister Mike Pompeo,
kel oli võtmeroll Aabrahami lepingute vahendamises Trumpi valitsuse ajal,
ütles, et normaliseerimisleping Saudi-Araabia ja Iisraeli vahel
oleks võimatu, kui see sõltuks Palestiina riigi loomisest.
Tema sõnul on võimatu kujutleda kahe riigi lahendust
praeguse Palestiina juhtkonnaga, kes on terrorismi käendaja,
võtab raha Iraanilt ja maksab oma kodanikele iisraellaste tapmise eest,
ütles Pompeo The Jerusalem Postile antud intervjuus.
Arvan, et on raske kujutleda,
kuidas võiks jõuda kokkuleppele nende juhtidega,
kes on hüljanud iga mõistliku pakkumise,
mida neile möödunud aastate jooksul on esitletud, lisas ta.
Tema märkus kõlas vaid päev pärast seda, kui Nayef al-Sudairi,
Saudi Araabia esimene suursaadik PO-s, Ramallah't külastas.
Oma visiidi ajal olevat al-Sudairi rõhutanud,
et Palestiina riigi rajamine pealinnaga Ida-Jeruusalemmas
on mis tahes Iisraeliga sõlmitava lepingu alus.
Saudi-Araabia rahualgatus,
mille Araabia Liiga 11 aasta eest ratifitseeris,
kohustab Iisraeli täielikult taganema Juudast ja Samaariast
ja Golani kõrgendikelt
ja nõuab Palestiina riigi loomist pealinnaga Ida-Jeruusalemmas.
See taotleb ka väidetavalt õiglast lahendust
palestiina põgenike küsimusele, mis enamike integratsioonide puhul
tähendaks iseseisva juudiriigi lõppu demograafiliste meetodite abil.
Iisraeli relvastatud rünnak Iraani tuumarajatiste pihta
võib toimuda juba vähem kui kahe aasta sees?
Sõda on tõenäoline, isegi kui tuumaleping ümber tehakse,
räägitakse Iisraeli ja Iraani konflikti käsitlevas uues raamatus
Target Tehran ehk Sihtmärk Teheran.
Täieulatusliku Iisraeli-Iraani sõja võimalused kasvavad siiski iga kuuga,
tõdevad mainitud raamatu autorid,
kaks Iisraeli ajakirjanikku Yonah Jeremy Bob ja Ilan Evyatar.
Raamat räägib Iisraeli ja Iraani tuumakonflikti ajaloost,
intervjueerib mitmeid eksperte, kelle sõnul on sõja puhkemine tõenäoline,
isegi kui USA ja Iraan suudavad kokku leppida
JCPOA tuumalepingu juurde naasmises.
Ilma raudse lepinguta Iraani ja suurriikide vahel,
mis tagaks, et Iraanist ei saa kunagi tuumariiki,
kasvavad konflikti võimalused iga kuuga,
ütles kirjanik Evyatar World Israel Newsile.
Peapõhjus Iisraeli vastuseisule Iraani tuumalepingu suhtes on see,
et ta lihtsalt ei usu, et Iraan lõpetaks tuumapommi arendamist, lisas ta.
Iisraeli seisukohta kinnitavad andmed,
mis paljastati Iraani tuumaarhiivi röövimise kontekstis viie aasta eest,
mis toimus otse Iraani Julgeolekuameti nina all
Teherani südames.
Reid, mida kirjanikud raamatus täpsustavad, rõhutab,
et Iraani tuumapürgimused kestsid stabiilselt juba enne seda,
kui USA ekspresident Donald Trump tuumalepingust taganes.
Iraan on kogunud piisavalt 60 %ni rikastatud uraani mitme pommi jaoks
ja ta on valmis millal tahes otsesteks sammudeks
90-protsendilise uraani suunas.
Hetkel suudab Iraan valmistada relva tasemel uraani enneolematul kiirusel.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!